recursal/SuperWikiNEXT-32B huggingface dataset:
**رانا بھگوان داس** 20 دسمبر 1942ء کو نصیر آباد، ضلع قمبر شہداد کوٹ، سندھ میں ہندو گھرانے میں پیدا ہوئے۔ وہ عدالت عظمی پاکستان کے نگران منصف اعلی رہ چکے ہیں۔

تعلیم
-----

رانا نے قانون کے ساتھ اسلامیات میں ماسٹرز کیا۔

پیشۂ قانون اور عدلیہ
--------------------

رانا 1965ء میں بار میں شامل ہوئے۔ محض سال کی پریکٹس کے بعد 1967ء میں عدلیہ کا حصہ بنے، کئی سال سیشن جج کے طور پر فرائض انجام دیے۔ سندھ ہائیکورٹ کے جج بنے اور 2000ء میں سپریم کورٹ کے جج تعینات ہوئے۔ 9 مارچ 2007ء کو جسٹس افتخار چوہدری کی معزولی کے بعد جسٹس رانا بھگوان داس کو پرویز مشرف نے قائم مقام چیف جسٹس تعینات کیا۔ اس دوران بھگوان داس پاکستان میں موجود نہیں تھے۔ رانا بھگوان داس بھی ان دادگستروں میں شامل تھے جنھوں نے عبوری آئینی حکم کے تحت حلف اٹھانے سے انکار کیا۔ اٹھانے سے انکار پر دیگر ججوں کی طرح انھیں بھی گھر میں نظر بند کر دیا گیا۔ 2007ء میں برطرفی کے نوٹیفکیشن کو مسترد کرتے ہوئے جسٹس رانا بھگوان داس نے کہا تھا کہ تمام برطرف جج آئین کی بحالی کے ساتھ ہی عہدوں پر واپس آ جائیں گے۔ جسٹس رانا بھگوان داس 65 سال کی عمر میں عہدے سے وظیفہ حسن خدمت پر سبک دوش ہو گئے۔ نومبر 2009ء سے دسمبر 2012ء تک جسٹس رانا بھگوان داس فیڈرل پبلک سروس کمیشن کے چیئرمین بھی رہے۔ نومبر 2014ء میں جسٹس رانا بھگوان داس کو چیف الیکشن کمشنر مقرر کرنے کے لیے تمام سیاسی جماعتوں کی طرف سے اعتماد کا اظہار کیا تھا لیکن رانا بھگوان داس نے عہدہ سنبھالنے سے معذرت پیش کی۔ جسٹس رانا بھگوان داس اعلی عدلیہ میں ہندو برادری سے تعلق رکھنے والے پہلے جج تھے، وہ انتہائی اچھی شہرت کے حامل تھے اور اپنے پوری خدمت کے دوران ہمیشہ غیر متنازع ثابت ہوئے۔

انتقال
------

رانا بھگوان داس کا انتقال 23 فروری 2015ء کو ہوا تھا۔

مزید دیکھیے
-----------

* منصف اعظم پاکستان
* عدالت عظمی پاکستان

حوالہ جات
---------

1. ↑  "آہ رانا بھگوان داس"۔ نوائے وقت۔ February 24, 2015۔ 25 دسمبر 2018 میں اصل سے آرکائیو شدہ۔ اخذ شدہ بتاریخ 17 ستمبر 2020  الوسيط `|url-status=` تم تجاهله (معاونت)

بیرونی روابط
------------

|  |
| --- |
| **رانا بھگوان داس** کے بارے میں مزید جاننے کے لیے ویکیپیڈیا کے ساتھی منصوبے: |
|  | مجموعۂ اقتباساتِ متنوع ویکی اقتباسات سے  |

* Movement for Rule of Law - جسٹس رانا بھگوان داس[*مردہ ربط*]
* *منصف اعظم افتخار محمد چوہدری کا بلاگ آرکائیو شدہ 2012-11-30 بذریعہ archive.today*
* جسٹس بھگوان داس' keynote address at the 24th Annual SANA Convention in Dallas, Texas
حانڈا ( جاپانی -エドモンド 本田) ایک سومو پہلوان ہے جو اسٹریٹ فائٹر کہانیوں اور کھیلوں کا ایک اہم شخص ہے۔ اس کی نسل جاپانی ہے اور وہ جاپان کے سومو پہلوانوں کا روایتی لباس پہنتا ہے۔ حانڈا اپنے ہاتھوں کو نہایت تیز رفتار سے گھمانے کی صلاحیت رکھتا ہے اور وہ سنسنی خیز ہوائ قلابازی بھی مارتے ہوئےحملہ کر سکتا ہے۔

شکل
---

حانڈا ایک قدامت پسند سومو پہلوان ہے اور اس کے منہ پہ رنگ، اس کا لباس اور اس کا موٹاپا بھی اس ہی کا ثبوت ہیں۔

تاریخ
-----

حانڈا نے اپنی تمام زندگی دنیا کے بہترین سومو پہلوان بننے کے ریاض میں گزار دی۔ دنیاوی مقابلہ سومو میں دوسرے نمبر پہ آنے کی بدولت وہ شدید مایوسی کا شکار ہوا۔ اس کے علاوہ حانڈا سومو پہلوانی کے ناقابل اتمنان رتبے کو دنیا کے سامنے ایک نئے سرے سے پیش کرنے کی آرزو رکھتا تھا۔ چنانچہ وہ اسٹریٹ فائٹر کے عالمی مقابل میں داخل ہوا۔

سپاہانہ فن
----------

حانڈا ایک مخلص سومو پہلوانوں ہے جو تاریخی روایات جاپان کے مطابق لڑتا ہے۔ لیکن فل ہال حانڈا دنیاوی مقابلہ سومو میں دوسرے نمبر پہ ہے۔

بیرونی روابط
------------

پہ حانڈا[*مردہ ربط*]

  


| 
اسٹریٹ فائٹر سیریز
 |
| --- |
| بلانکا – حانڈا-  رایؤ–  کین–  بالروگ–  ساگاط–  ام – بائسن–  ویگا–  زنگیف–  دھالسیم –چن لی  |
بچوں کی تعلیم اور ان کے حقوق کے لیے نکالی گئی ریالی کی ایک تصویر
بین الاقوامی قانون کے مطابق 18 سال سے کم عمر ہر انسان ایک بچہ ہے۔ یہ عالمی طور پر منظور کردہ اصطلاح ہے جواقوام متحدہ کے بچوں کے حقوق پر کنونشن (1989ء) (UNCCC) سے آئی ہے اور زیادہ تر ممالک کی منظور کردہ اور مستعمل بین الاقوامی قانونی اصطلاح ہے۔

موٹے طور پر جو باتیں بچوں کے حقوق میں شامل ہیں، جنہیں عالمی سطح تسلیم کیا گیا ہے، وہ اس طرح ہیں:

* ہر مولود شدہ بچے کا اندراج لازمی طور پر ہونا چاہیے۔
* بچوں کی پرورش اور دیکھ ریکھ ماں باپ کی قانونی ذمے داری ہے۔
* بچے اپنے دونوں ماں باپ کے ساتھ رہنے کا حق رکھتے ہیں۔
* بچوں پر تشدد غیر قانونی ہے۔
* بچے کا حقوق میں اچھی تعلیم اور تمام اشیائے ضروریہ شامل ہیں۔
* 15 سال یا اس سے آگے کے بچے آگے کی تعلیم کی فیصلہ سازی میں فعال حیثیت رکھتے ہیں اور یہ ان کا حق بھی ہے۔
* بالغ لوگ ااپنے تمام فیصلوں کا مجاز رکھتے ہیں۔

ناآگاہی اور استحصال
-------------------

دنیا کے بیش تر حصوں بچوں کے حقوق کے بارے میں آگاہی بہت کم ہے۔ لوگوں کو اس بات کا علم ہی نہیں کہ انھیں کیا اور کیسا قانونی تحفظ حاصل ہے۔ اگر کوئی بچہ تشدد کا شکار ہوتا ہے تو اس کے والدین کو علم ہی نہیں ہوتا کہ اس حوالے سے جو قوانین بھی ہیں اور کس طرح سے ان سے مدد لی جا سکتی ہے۔

مزید دیکھیے
-----------

* بچوں کے حقوق کی تعلیم

حوالہ جات
---------

1. ↑  Convention on the Rights of the Child, G.A. res. 44/25, annex, 44 U.N. GAOR Supp. (No. 49) at 167, U.N. Doc. A/44/49 (1989), entered into force Sept. 2 1990.
2. ↑  Barndom, barneloven og barnevernet | Samfunnskunnskap.no
3. ↑  'بچوں کے بنیادی حقوق سے آگاہی نہ ہونا بڑا مسئلہ ہے'
**عظمی خان** ( اردو: عظمیٰ خان
 ) میاں جندول ، تحصیل ثمر باغ ، لوئر دیر کے گاؤں سے تعلق رکھنے والی ایک پاکستانی سیاست دان ہیں ، جن کا تعلق جمعیت علمائے اسلام (ف) سے ہے ۔ 

وہ دسویں خیبر پختونخوا اسمبلی کی ممبر کی حیثیت سے خدمات انجام دتی رہی ہیں اور جمعیت علمائے اسلام فضل ارحمن گروپ کی ان گنی چنی خواتین سیاست دانوں میں سے ایک ہیں جو سابق آرمی چیف جنرل پرویز مشرف کے منعقدہ کردہ 2008 کے انتخابات میں خواتین کی مخصوص نشست پر رکن اسمبلی بن کر پارلیمنٹ تک پہنچیں ۔    

مخصوص نشستوں پر منتخب ہونے والی دیگر خواتین کی نسبت عظمی خان نے عوامی مسائل کے حل میں دلچسپی لی اور وہ ایک متحرک رکن سمبلی تھیں۔

تعلیم اور انتظامی امور میں ان کی خاص دلچسپی تھی اور اس حوالے سے وہ محکمہ ابتدائی اور ثانوی تعلیم ،  اور محکمہ انتظامیہ کی اسٹینڈنگ کمیٹی نمبر 23 کی کمیٹی کی رکن کی حیثیت سے بھی خدمات انجام دیتی رہی ہیں۔ 

جمیعت علمائے اسلام 2013 اور 2018 کے انتخابات میں زیادہ نشستیں نہیں جیت سکی جس کا اثر ان کی مخصوص خواتین نشستوں پر بھی پڑا اور کئی قابل خواتین سیاست دان ، پارلیمنٹ تک پہنچنے میں کامیاب نہ ہو سکیں۔

تعلیم اور کیریئر
----------------

عظمی خان نے بی سی ایس اور ایم اے کی ڈگری جامعہ شہادت العالمیہ سے حاصل کی۔ 

انھوں نے 2008 سے 2013 تک خیبر پختونخوا ہ اسمبلی کی ممبر کی حیثیت سے عوامی خدمات انجام دیں اور تین اسٹینڈنگ کمیٹیوں کی رکن رہیں۔

وہ ان چند خواتین سیاست دانوں میں ہیں جو اسمبلی میں موشن لانے میں پیش پیش رہیں جس میں اسلامیہ کالج کی خالی سیٹوں کو پر کرنا بھی شامل تھا۔

حوالہ جات
---------

1. ↑  "Uzma Khan MPA of WR-12"۔ www.diltak.com
2. 1 2  "Uzma Khan"۔ www.pakp.gov.pk۔ 01 مارچ 2021 میں اصل سے آرکائیو شدہ۔ اخذ شدہ بتاریخ 15 مارچ 2021  الوسيط `|url-status=` تم تجاهله (معاونت)
3. ↑  "Khyber Pakhtunkhwa Commission on Status of Women formed"۔ خیبر نیوز
4. ↑  "Women Parliamentary Caucus (WPC)"۔ www.pakp.gov.pk۔ 22 اپریل 2021 میں اصل سے آرکائیو شدہ۔ اخذ شدہ بتاریخ 15 مارچ 2021  الوسيط `|url-status=` تم تجاهله (معاونت)
5. ↑  "STANDING COMMITTEE NO. 34 ON LABOUR DEPARTMENT"۔ www.pakp.gov.pk۔ 23 اگست 2022 میں اصل سے آرکائیو شدہ۔ اخذ شدہ بتاریخ 15 مارچ 2021  الوسيط `|url-status=` تم تجاهله (معاونت)
6. ↑  "STANDING COMMITTEE NO. 26 ON ELEMENTARY AND SECONDARY EDUCATION DEPARTMENT"۔ www.pakp.gov.pk۔ 16 فروری 2018 میں اصل سے آرکائیو شدہ۔ اخذ شدہ بتاریخ 15 مارچ 2021  الوسيط `|url-status=` تم تجاهله (معاونت)
7. ↑  "STANDING COMMITTEE NO. 23 ON ADMINISTRATION DEPARTMENT"۔ www.pakp.gov.pk۔ 20 اپریل 2021 میں اصل سے آرکائیو شدہ۔ اخذ شدہ بتاریخ 15 مارچ 2021  الوسيط `|url-status=` تم تجاهله (معاونت)
**طوق علی مست** (ولادت: 1825ء - وفات: 1892ء) آپ کا اصل نام **مست توکلی** تھا لیکن پاکستانی مصنفین نے **طوق مست علی** یا **طوق علی مست** مشہور کر دیا ہے اگرچہ بلوچستانی عوام میں آپ اب تک مست توکلی کے نام سےجانے جاتے ہیں اور سمو ان کی زندگی کامعتبر حوالہ ہےجس پر مست توکلی عاشق تھے۔

ولادت
-----

مست توکلی ضلع کوہلو کے تحصیل کاہان میں 1825ء لال خان شیرانی مری قبیلہ کی ایک شاخ درکانی میں پیدا ہوئے تھے۔

حالات زندگی
-----------

مست توکلی کے بارے میں کہا جاتا ہے کہ وہ اٹھائیس سال کی عمر میں سمو نامی ایک خاتون کے عشق میں گرفتار ہو گئے۔ انھوں نے اپنے عشق کے لیے سب کچھ چھوڑ دیا اور شاعری شروع کردی۔بچپبن سے بکریاں چرانے کے شعبے سے منسلک رہے اور اس پیشے کو فخرسے بیان کرتے بعض لوگ طوق علی مست کی بجائے توکل کرنے والا مست توکلی کےنام سے یاد رکھتے ہیں شہبازقلندر،سخی سرور ڈیرہ غازی خان شاہ بہاالدین ملتان کے علاوہ کئی صوفیا کے مزارات پر حاضر ہوئے

شاعری
-----

انھوں نے اپنی شاعری میں سمو کے ساتھ اپنے عشق کو بیان کیا۔ ان کی نظمیں اللہ کی حمدو ثنا سے شروع اور سمو کے حسن پر ختم ہوتی ہیں مست توکلی نے اپنی شاعری کے ذریعے انسانیت اور مادرِ وطن کے لیے محبت کے پیغام کو پھیلایا۔ان کی شاعری میں صوفیانہ رنگ جھلکتا ہےوہ بلوچوں کے لیے ان کے دل کی آواز اوران کی روایات و اقدار کے امین نظر آتے ہیں یہ وجہ ہے کہ انھیں خاص و عام بوچستان کی بلبل کا خطاب دیتے ہیں

وفات
----

طوق علی مست کی وفات 1892ء کو ہوئی مست توکلی کی وفات سمو کے انتقال کے ستائیس سال بعد 67 برس کی عمر میں ہوئی۔

حوالہ جات
---------

1. ↑  پاکستان کے صوفی شعراءصفحہ 357 اکادمی ادبیات پاکستان اسلام آباد
**سید منور حسن کمال**۔ تخلص کمالؔ۔آپ کی پیدائش بھارت کی ریاست اترپردیش کے شہر مظفرنگر میں9 اگست،1959ء،۔ والدین سید محمد حسن کاظمی مرحوم اور عثمانی بیگم مرحوم۔ اہلیہ راشدہ بیگم۔ والد محترم سید محمد حسن کاظمی اپنے دور کے جانے مانے شاعر اور مصنف تھے۔

بچپن اور تعلیم
--------------

آپ ایک علمی گھرانے میں پیدا ہوئے۔ علمی گھرانے میں پیداہونا ان کے لیے ایک باعثِ برکت ثابت ہوا۔ والد محترم اگرچہ ایک تاجر تھے، لیکن ادب اور شعرو شاعری کا ستھرا ذوق رکھتے ‏تھے۔ آپ کا بچپن مظفر نگر شہر میں گذرا، ابتدائی تعلیم مظفر نگر میں ہوئی۔ آپ حافظِ قران بھی ہیں۔ آپ کی فضیلت دار العلوم دیوبند سے ہے۔ آپ اپنے دورِ تعلیم میں ادیب کامل، معلم ‏اردو کی اسناد سے جامعہ اردو علی گڑھ سے فیض یاب ہوئے۔ اور آگرہ یونیورسٹی سے اردو میں ایم اے کیا۔ پی ایچ ڈی کی ڈگری جامعہ ملیہ اسلامیہ نئی دہلیسے حاصل کی۔ اور ایڈوانس ڈپلوما ‏ماس میڈیا جواہر لعل نہرو یونیورسٹی، نئی دہلی سے کیا۔

پیشہ ورانہ سفر
--------------

آپ چوں کہ ادب سے والہانہ محبت رکھتے تھے، ہفت روزہ انڈین میسج سہارنپور، ہفت روزہ افکار ملی، نئی دہلی کے لیے کام کیا۔ بعد ازاں روزنامہ عوام، نئی دہلی، کے لیے بھی کام کیا۔ حال میں راشٹریہ سہارا اردو،نئی دہلی کے لیے کام ک رہے ہیں۔
آپ چوں کہ ادب سے والہانہ محبت رکھتے تھے، دوران تعلیم دارالعلوم دیوبند میں مظفر نگر کی ادبی و ثقافتی تنظیم ’’انجمن جمعیۃ التہذیب ‘‘ کے زیر نگرانی نکلنے والے دیواری پرچے ’’سالار‘‘ ‏کے مدیر رہے۔ہفت روزہ انڈین میسج سہارنپور، ہفت روزہ افکار ملی، نئی دہلی کے لیے کام کیا۔ بعد ازاں روزنامہ عوام، نئی دہلی کے لیے بھی کام کیا۔ راشٹریہ سہارا اردو،نئی دہلی کے لیے کام ‏کیا۔اور آج کل اردو اکادمی، دہلی کے ماہنامہ ’’ایوان اردو‘‘ اور ’’بچوں کا ماہنامہ امنگ‘‘ دہلی میں نائب مدیر کے فرائض انجام دے رہے ہیں۔

ادبی خدمات
----------

آپ کا ادبی سفر 1980ء میں ہوا۔ آل انڈیا اردو تعلیمی بورڈ لکھنؤ کے زیر اہتمام سہارنپور میں منعقد سمینار میں بیگم عابدہ فخر الدین علی احمدسے ملاقات ہوئی اور ان کے دست مبارک سے اردو لٹریری ایوارڈ سے نوازا گیا۔
مختلف موضوعات پر 300سے زیادہ مضامین مختلف موضوعات پر ایک ہزار سے زیادہ کتابوں پر تبصرے لکھے۔ ترقی و ترویجِ اردو کے لیے کام کیا۔ اردو سیمینار اور مشاعروں میں شراکت عام تھی۔ مختلف موضوعات پر مقالے لکھے۔ کمال صاحب تبصرہ نگار کے طور پر ادبی دنیا میں پہچانے جاتے ہیں۔ اور ان کی تصانیف بھی اردو ادبی دنیا میں ایک میعاری مقام رکھتی ہیں۔ کمال صاحب تبصرہ نگار، کالم نگار، شاعر، مصنف اور صحافت کے میدانوں میں بھی اپنا لوہا منوایا۔ فی الحال روزنامہ اردو سہارا دہلی میں نائب مدیر کی حیثیت سے اپنے خدمات انجام دے رہے ہیں۔

تصانیف وتخلیقات
---------------

1. حضرت تھانوی : مختصر حالات خدمات اور کارنامے
2. ادیب اردو (گائیڈ)
3. اردو کے نصابی شعرا
4. تحریک خلافت اور جد و جہد آزادی
5. ادراک مینیٰ
6. آزادی ہند اور تحریک خلافت،
7. مولانا محمد علی جوہر سیاست، صحافت، شاعری
8. استعارہ (شعری مجموعہ)

نمونہ کلام
----------

آئینے میں کون ہے تیرے سوا
سربہ سر، چہرہ بہ چہرہ، ہو بہ
یادوں کے آفتاب کی گرمی جھلس نہ دے
زلفیں ہی چاہئیں ہیں بہ جائے گھٹائوں کے

اعزازات
-------

* فخرالدین علی احمد ایوارڈ برائے نثر
* اردو لٹریری ایوارڈ برائے اردو کے نصابی شعرا

‏\*مولانا محمد علی جوہر: صحافت ، سیاست، شاعری‘‘ پر اردو اکادمی دہلی اور اترپردیش اردو اکادمی ، لکھنؤ نے ایوارڈ سے سرفراز کیا۔
‏\*فکشن تنقید، تکنیک، تفہیم پر اترپردیش اردو اکادمی لکھنؤ نے ایوارڈ سے نوازا ہے۔‏

بیرونی روابط
------------

* 
* 
* 
*

حوالہ جات
---------

* 
*
مکاتبات امام غزالی محمد غزالی کی خط کتابت پر مبنی اک کتاب ہے جس کی ترتیب و تدوین ان کے بھائی احمد غزالی نے کی۔
اس کتاب میں انھوں نے اپنے وقت کی مقتدر اور اہم شخصیات خطوط ارسال کیے جو پند و نصیحت اور حکمت و موعظت کا نادر شاہکارہیں۔ ان خطوط میں امام غزالی کی سیاسی بصیرت و دانائی بخوبی محسوس ہوتی ہے۔

امام محمد غزالی 1058 میں طوس میں پیدا ہوئے ۔ امام الحرمین عبد الملک جوینی کے قابل فخر شاگرد رہے۔ نظام الملک طوسی نے بغداد کے مدرسہ نظامیہ کی صدارت آپ کو دی۔

اس کتاب کی تدوین جدید امجد عزیز نے کی ہے اور تقدیم و نظر ثانی پروفیسر محمد نصر اللہ معینی نے کی جو گورنمنٹ کالج یونیورسٹی لاہور کے صدر شعبہ عربی ہیں۔ پاکستان میں اشاعت اول سال 2002 میں ہے۔ کتاب زاویہ فاؤنڈیشن کی طرف سے پیش کی گئی ہے۔

کتاب کے اہم عنوانات
-------------------

کتاب کے آغاز میں محمد نصراللہ معینی نے امام غزالی کی زندگی کا مختصر جائزہ لیا ہے جس میں ان کی حق گوئی و بیباکی، خدمت خلق اور جاہ و منصب سے گریز کو اجاگر کیا ہے۔

امام احمد غزالی
---------------

امام غزالی کے مکاتبات ان کے برادر خورد احمد غزالی کے مرتب کردہ ہیں جو اپنے بھائی کے ہم مکتب بھی رہے اور کمال علم کے ساتھی بھی۔ امام احمد غزالی تصوف کا ذوق رکھتے تھے، تصوف کے ساتھ ساتھ وعظ و ارشاد میں بھی مصروف رہتے تھے۔ صاعد بن فارس نے احمد غزالی کے مواعظ کو باقاعدہ قلمبند کیا ہے اور آپ کے تفسیری نکات اور رموز تصوف بیان کیے ہیں۔احمد غزالی اپنے بڑے بھائی محمد غزالی کی صدر نشینی اور تدریس کو ترک کردینے کے بعد جامعہ نظامیہ میں طلبہ کو پڑھاتے رہے۔ احیائے علوم کی ایک شرح لباب الاحیاء ان کی تصنیف ہے اس کے علاوہ الذخیرۃ فی علوم البصیرۃ بھی آپ کی علمی کاوش ہے۔ نفحات الانس میں مولانا جامی نے بتایا ہے کہ فخر الدین عراقی کی "لمعات" کتاب احمد غزالی کی فارسی کتاب "سوانح" پر مبنی ہے۔  آپ کا وصال 517 ہجری میں ہوا اور مزار قزوین میں ہے۔

کتاب کے ابواب
-------------

کتاب کو پانچ ابواب میں تقسیم کیا گیا ہے۔

* باب اول میں سلاطین کے مکتوبات امام غزالی کے نام اور امام غزالی کے مکتوبات سلاطین کے نام
* باب دوم میں امام غزالی کے خطوط وزرا کے نام
* باب سوم میں عمائدین سلطنت اور امرا کے نام خطوط
* باب چہارم میں امام غزالی کے مکتوبات فقہا اور ائمہ کے نام
* باب پنجم میں مختلف لوگوں کی طرف پند و نصائح پر مشتمل خطوط

المکتبہ جدیدیہ پر امام غزالی کے خطوط انگریزی ، فارسی اور بنگالی زبان میں ترجمہ کرکے پیش کیے گئے ہیں۔

حوالہ جات
---------

1. ↑   مکاتبات امام غزالی ، امجد عزیز ، زاویہ فاؤنڈیشن
2. ↑   امام غزالی کے خطوط، مکتبہ جدیدیہ
جس طرح گاڑی کو چلنے کے لیے پیٹرول اور چولہے کو جلنے کے لیے گیس کی ضرورت ہوتی ہے اسی طرح صحت مند رہنے کے لیے متوازن غذا بہت ضروری ہے۔آپ دنیا جہاں کی کامیابیاں و کامرانیاں حاصل کر لیں، دنیا کے امیر ترین فرد بن جائیں، لیکن اگرآپ کی صحت اچھی نہیں ہے تو آپ کے لیے سب کچھ بے وقعت ہے۔

**متوازن غذا سے کیا مراد ہے**
-----------------------------

  

متوازن غذا مراد سے مراد ایسی غذا ہے جس میں اعلی درجے کی غذائی صلاحیت موجود ہو ۔ جو اضافی کیلوریز سے پاک ہو اور ایسے طریقے سے پکائیں گئی ہو جس سے اس کے غذائی اجزاء محفوظ رہیں اور وہ نظام ہضم کو درہم برہم نہ کرے۔
اگر ہماری خوراک میں ضروری اجزا نہیں ہوں گے تو ہماری خوراک نامکمل اور جسمانی ضروریات کے لحاظ سے تشنہ ہو گی۔ ایسی نامکمل اور غیر متوازن خوراک اگرچہ پیٹ کی آگ بجھا دیتی ہے لیکن جسمانی ضروریات پوری کرنے میں ناکام رہتی ہے جس کا نتیجہ یہ ہوتا ہے کہ ہم مختلف بیماریوں کا شکار ہو جاتے ہیں۔ جن میں سے بالوں کا گرنا، دانت کمزور ہونا، جسم میں درد کی شکایت، ہڈیوں کی کمزوری، منہ کے چھالے، بدہضمی، تیزابیت، نظر کم زور ہونا، جلد پر دھبے ابھرنا وغیرہ شامل ہیں۔

حوالہ جات
---------

1. ↑  "متوازن غذا کیا ہے"۔ 23 جون 2019 میں اصل سے آرکائیو شدہ۔ اخذ شدہ بتاریخ 23 جون 2019  الوسيط `|url-status=` تم تجاهله (معاونت)
**اوگی** خیبر پختونخوا کے ضلع مانسہرہ کا ایک قصبہ ہے۔ یہ تحصیل اوگی کا مرکز بھی ہے۔ یہ ضلع مانسہرہ کے صدر مقام مانسہرہ شہر کے شمال مغرب میں واقع ہے۔

تاریخ
-----

اوگی برطانوی دور حکومت میں وادی اگرور کا صدر مقام تھا۔ وادی اگرور تب ضلع ہزارہ میں شامل تھا اور یہ ہزارہ کی ملیشیا پولیس کا سرحدی مرکز بھی تھا۔ یہ قصبہ اور تمام وادی سرسبز و شاداب پہاڑوں میں گھری ہوئی ہے۔ یہاں پر ایک قلعہ بھی واقع ہے جس کو پہلی بار 1865ء میں انگریزوں نے تعمیر کیا تھا۔ یہ قلعہ اب فرنٹئیر کانسٹیبلری کے زیر انتتظام ہے، جہاں علاقہ تناول میں کالا ڈھاکہ کے لیے یہاں ہیڈ کوارٹر قائم ہے۔

معاشرہ
------

گو اوگی میں کئی زبانیں بولی اور سمجھی جاتی ہیں مگر پشتو اور ہندکو بولنے والوں کی اکثریت ہے۔ گوجریاور تنولی بھی یہاں کی مقامی بڑی زبانیں تصور کی جاتی ہیں۔ یہاں مقامی آبادی میں شمال اور مشرق کی طرف کی آبادی پشتو، جبکہ جنوب اور مغرب کی جانب کی آبادی ہندکو بولنے کو فوقیت حاصل ہے۔

مضافات
------

اوگی کے مضافات اوگی، ملوگہ، ہارون آباد، فرید آباد، ڈگی، ٹنڈو، کیاربائی، دوگئی، چینکوٹ، بازارگے، تکیہ، جلال آباد، چارباغ، حسین بانڈھ، گورچھہ، مدینہ کالونی واقع ہیں۔ شمال کی طرف سے دلبوڑی، باگڑیاں، گھنیاں،کانگو شاہتوت، جشکوٹ، پام گلی،قلاگے،بیلیاں، دیول ، کیول، منیول، کولکہ، تراؤڑہ، چلندریاں، شاہ کوٹ شامل ہے، مشرق کی جانب سے چارباغ، ملوکڑہ، شیخ آباد، گل۔ڈھیری، مدینہ کالونی ملوکڑہ چنار، شمدھڑہ، ہوا گلی، شدوڑ، باورخان، میربانڈی، کٹھائی، چرانگدا، عباس باندہ، بنکوٹ، چھجڑسیداں، خواجہ نگر، کے علاقے شامل ہے۔ جنوب کی جانب قلعہ شیر گڑھ اور دیگر علاقے شامل ہے، جن کو مجموعی طور پر تناول سے تعبیر کیا جاتا ہے۔

بیرونی روابط
------------

آرکائیو شدہ (Date missing) بذریعہ nrb.gov.pk (Error: unknown archive URL) ضلع مانسہرہ کی تحصیلیں اور یونین کونسلیں - حکومت پاکستان  


| * د
* ب
* ت
ضلع مانسہرہ کی انتظامی تقسیم |
| --- |
| صدر مقام | مانسہرہ |  |
| تحصیلیں | مانسہرہ  ·  بالا کوٹ ·  بفہ پکھل  · اوگی  · دربند |
| یونین کونسلیں | عطرشیشہ ·  بانڈی شنگلی ·  بفہ ·  بالاکوٹ ·  بٹل ·  بحالی ·  بیلیاں ·  بھیرکنڈ ·  بھوگڑمنگ ·  چھتر پلین ·  دربند ·  داتا ·  دیولی جبڑ ·  ڈھوڈیال ·  دلبوڑی ·  گڑھی حبیب اللہ ·  گرلاٹ ·  گھنول ·  ہمشیریاں ·  ہنگرائی ·  ہلکوٹ ·  اچھڑیاں ·  عنایت آباد ·  جبوڑی ·  جلو ·  کاغان ·  کرنول ·  کروڑی ·  کٹھائی ·  کوائی ·  لبڑکوٹ ·  لساں نواب ·  لساں ٹھکرال ·  ملک پور ·  مانسہرہ شہر 1 ·  مانسہرہ شہر 2 ·  مانسہرہ شہر 3 ·  مانسہرہ دیہی ·  مہانڈری ·  نکہ پانی ·  اوگی ·  اوگی 1 ·  پیراں ·  پڑھنہ ·  پھلڑا ·  سچاں کلاں ·  سنڈے سر ·  ست بنی ·  شامدھڑہ ·  شوہال معزاللہ ·  شوکت آباد ·  سم الہیٰ منگ ·  سواں میرہ ·  تلہٹہ ·  ٹانڈہ ·  ترنگڑی صابر شاہ |
**مسعود بن حکم بن ربیع بن عامر بن خالد بن عامر بن زریق انصاری،** کنیت ابو ہارون۔ مسعود بن حکم نبی کریم صلی اللہ علیہ وسلم کے زمانے میں پیدا ہوئے۔اور وہ مدینہ میں ایک بڑے قدر و منزلت والے آدمی تھے، اور ان کا شمار کبائر تابعین میں ہوتا ہے ۔آپ حضرت عمر، عثمان اور علی رضی اللہ عنہم سے روایت کرتے ہیں ۔ان کی والدہ حبیبہ بنت شریک بن ابی خیثمہ ہیں جو کہ بنو ہذیل سے تھیں **، آپ** نوے ہجری میں فوت ہوئیں۔

### روایت حدیث

حضرت عمر رضی اللہ عنہ،عثمان رضی اللہ عنہ ، علی رضی اللہ عنہ اور دیگر سے روایت ہے۔ ان سے روایت ہے: ان کے بیٹے: اسماعیل، عیسیٰ، یوسف، قیس، نافع، محمد بن جبیر بن مطعم، سلیمان بن یسار، محمد ابن المنکدر اور دیگر۔

### جراح اور تعدیل

ابو حاتم بن حبان البستی: ان کا ذکر ثقہ لوگوں نے کیا ہے۔ ابن حجر عسقلانی نے کہا: اس کے پاس بصارت ہے۔ ابن عبد البر اندلسی نے کہا: وہ ثقہ تھے، جن کی مدینہ میں قدر و منزلت تھی اور وہ تابعین اور بزرگوں میں سے تھے۔ حافظ ذہبی نے کہا: عظیم بندہ ہے۔ الواقدی کے مصنف محمد بن سعد نے کہا: ان کا شمار قابل احترام اور بزرگ تابعین میں ہوتا ہے۔ محمد بن عمر الواقدی کہتے ہیں: وہ سخت اور ثقہ تھے۔

### وفات

آپ نے 90ھ میں وفات پائی ۔

### حوالہ جات

1. ↑  "مسعود بن الحكم بن الربيع أبي هارون الأنصاري الزرقي المدني"۔ tarajm.com۔ 3 مايو 2021 میں اصل سے آرکائیو شدہ۔ اخذ شدہ بتاریخ 03 مئی 2021  تحقق من التاريخ في: `|archive-date=` (معاونت)
2. ↑  "موسوعة الحديث : مسعود بن الحكم بن الربيع بن عامر بن خالد بن عامر بن زريق"۔ hadith.islam-db.com۔ 03 مئی 2021 میں اصل سے آرکائیو شدہ۔ اخذ شدہ بتاریخ 03 مئی 2021
3. ↑  "ص1391 - كتاب الاستيعاب في معرفة الأصحاب - مسعود بن أوس بن زيد بن أصرم بن زيد بن ثعلبة بن غنم بن مالك ابن النجار - المكتبة الشاملة"۔ shamela.ws۔ 22 ستمبر 2022 میں اصل سے آرکائیو شدہ۔ اخذ شدہ بتاریخ 13 دسمبر 2023
**سجیوا ویراکون** (پیدائش: 17 فروری 1978ء) سری لنکا کی سابق ایک روزہ بین الاقوامی کرکٹ کھلاڑی ہیں وہ بائیں ہاتھ کے آرتھوڈوکس باؤلر ہیں۔

مقامی کیریئر
------------

وہ مقامی کرکٹ میں برگر ریکریشن کلب اور گال کرکٹ کلب کے لیے کھیل چکے ہیں۔ اس نے 17 اگست 2004ء کو 2004ء کے ایس ایل سی ٹوئنٹی 20 ٹورنامنٹ میں برگر ریکریشن کلب کے لیے ٹوئنٹی 20 کی شروعات کی۔  سری لنکا اے کے لیے مسلسل کارکردگی کا مظاہرہ کرنے کے بعد انھیں 2005ء میں بھارت کے دورے کے لیے قومی اسکواڈ میں شامل کیا گیا۔ اگرچہ اس نے کوئی ٹیسٹ نہیں کھیلا یہ ایک شاندار سیزن کی پہچان تھی جس میں صرف سات فرسٹ کلاس میچوں میں سری لنکا اے کے لیے 60 وکٹیں شامل تھیں۔ سری لنکا کے اسکواڈ میں اپنے انتخاب سے قبل اس نے مقامی کرکٹ میں دو بار بہترین باؤلر کا ایوارڈ جیتا تھا، پریمیئر لیگ میں دونوں موقعوں پر 50 وکٹیں حاصل کیں۔ بائیں ہاتھ کے آرتھوڈوکس اسپن باؤلر، ویراکون نے فرسٹ کلاس کرکٹ میں 800 سے زیادہ وکٹیں حاصل کی ہیں۔ سجیوا نے 2007ء میں نارتھ اسٹاف اور ساؤتھ چیشائر پریمیئر لیگ کے ووڈ لین سی سی کے کلب پروفیشنل کے طور پر کھیلا جب وہ لیگ میں مشترکہ طور پر وکٹ لینے والے کھلاڑی کے طور پر ختم ہوئے۔

### بین الاقوامی کیریئر

مقامی میدانوں میں ان کا ریکارڈ اچھا ہونے کے باوجود وہ بین الاقوامی ٹیم میں اپنی اہلیت ثابت نہیں کر سکے۔ انھوں نے اپنا ایک روزہ ڈیبیو 2012ء میں پاکستان کے خلاف کولمبو میں کیا۔

حوالہ جات
---------

1. ↑  "1st Round, Colombo, Aug 17 2004, Twenty-20 Tournament"۔ ESPN Cricinfo۔ اخذ شدہ بتاریخ 21 اپریل 2021
2. ↑  "Herath rested for ODI series; Weerakoon picked"۔ ESPNcricinfo۔ اخذ شدہ بتاریخ 11 مارچ 2017
Chemical compoundسانچہ:SHORTDESC:Chemical compound
’’’شراب کی تلچھٹ ‘‘‘ عربی :دردی الخمراور انگریزی: (Potassium bitartrate - Cream of tartar) (پوٹاشیم بائی ٹارٹریٹ) جسے شراب کا بقیہ اوراس کی کدورت کو کہتے ہیں

مفہوم
-----

دردی الخمرمائع اشیاء جیسے تیل،شہد اور شراب کی تہ میں جو تلچھٹ رہ جاتی ہے اسے دردی کہتے ہیں، اسے روبہ یعنی خمیرہ بھی کہا جاتا ہے جو شیرہ پر شراب بنانے کی غرض سے ڈالا جاتا ہے۔اس پر اتفاق ہے کہ عام شرابوں کی طرح یہ بھی حرام اور نجس ہے۔اس سے فائدہ اٹھانا ناجائز وحرام ہے۔

فقہ حنفی اور دوسری فقہ
----------------------

حنفیہ کے علاوہ دیگر مسالک میں اس کا ایک قطرہ پینا بھی حد کا موجب ہے،البتہ احناف کے نزدیک ا گر نشے سے کم مقدار میں شراب کی تلچھٹ( دردی خمر )استعمال کر لیا جائے تو حد واجب نہیں ہوگی کیونکہ یہ شراب کی تلچھٹ اور کدورت ہوتی ہے اور اس طرح رغبت اور شوق سے نہیں پی جاتی جس طرح دیگر حرام شرابیں پی جاتی ہیں، عادی شرابی بھی اسے ناپسند کرتے ہیں ، جس سے معلوم ہوتا ہے کہ خمریت کا وصف اس میں ناقص ہے، اس نقص کی وجہ سے اس کے پینے والے پر حد واجب نہیں ،مگر چونکہ یہ حرام اور نجس ہے اس لیے اس کا پینا اور استعمال میں لانا جائز نہیں اور جس پروڈکٹ میں دردی خمر شامل ہو اس کا استعمال بھی جائز نہ ہوگا۔

موجودہ حکم
----------

جس میں خمر اور غیر خمر کے اجزاء مخلوط ہوتے ہیں،آج کل فلٹریشن کے عمل کی وجہ سے خمر کے اجزاء جدا اورالگ کرلیے جاتے ہیں اور پھر مختلف مصنوعات میں خاص طور پر ذائقہ بڑھانے کی غرض سے اس کی آمیزش کی جاتی ہے۔تقطیر یعنی فلٹریشن کے عمل کی وجہ سے دردی خمر کے حکم میں کوئی تبدیلی نہیں آتی بلکہ مزید شدت پیدا ہوجاتی ہے کیونکہ استخلاص سے پہلے وہ خمر اور غیر خمر کا مجموعہ تھا اور استخلاص کے بعد خالص خمر کے ذرات رہ گئے،جس کا نجس اور حرام ہونا اور اس سے انتفاع کا ناجائز ہونا غیر اختلافی ہے۔

حوالہ جات
---------

1. ↑  الدر المختار شرح تنوير الابصار فی فقہ مذہب الامام ابی حنيفہ -جلد 6 /صفحہ 457
**عبد اللہ بن محمد بن** **صالح** معروف بہ**عبد اللہ** **سگزی** یا **سجزی** گورنر ہرات تھا اس کی اور اس کے بھائیوں کی یعقوب لیث سفاری کے ساتھ جنگ میں اس نےتلوار سے یعقوب کو زخمی کیا تھا۔

یہ ہرات کا گورنر تھا لیکن کچھ موقعوں پر یہ علویان طبرستان کا اتحادی بنا ۔ آخرکار صفاری امارت کے امیر یعقوب لیث صفاری کے ہاتھوں مارا گیا ۔

یعقوب کی فتح اور اقتدار کے دوران ، عبد اللہ اور اس کے بھائی سیستان سے فرار ہونے اور نیشابور میں محمد بن طاہر کے پاس پناہ لینے پر مجبور ہوئے۔ یعقوب نے محمد ابن طاہر کو ایک خط لکھا جس میں عبد اللہ اور اس کے بھائیوں کے ہتھیار ڈالنے کا مطالبہ کیا گیا ، لیکن محمد ابن طاہر نے اس پر عمل نہیں کیا۔

دوسری طرف ، ہرات ، فارس اور افغانستان میں اس کی فتوحات کے بعد ، یعقوب لیث سفاری نے طاہری امیر سے لڑنے کا فیصلہ کیا ۔ چنانچہ وہ بہانہ بنا کر نیشابور چلا گیا۔

یعقوب کی نیشاپور پر لشکر کشی کی خبر سننے کے بعد ، عبد اللہ سگزی دامغان سے فرار ہو گیا اور اس کے بعد گرگان میں حسن بن زید علوی سے جا ملا.

*سیستان کی تاریخ* میں نقل کردہ روایتوں کے مطابق ، طبرستان کے سرحدی محافظوں نے عبد اللہ کو پکڑ کر یعقوب کے سامنے پیش اس طرح وہ مارا گیا ۔ دوسری طرف ، یہ کہا جاتا ہے کہ عبد اللہ سگزی گرگان فرار ہونے کے بعد یعقوب کی فوج سے لڑا جس میں فریقین کے 40 ہزار نفر مارے گئے اور وہ اپنے بھائیوں کے ساتھ ری بھاگ گیا۔

ایک دھمکی آمیز خط میں ، یعقوب نے گورنر رے سے مطالبہ کیا کہ وہ ان سے ہتھیار ڈلوائے اور تب ہی یعقوب انھیں اپنے ساتھ نیشابور کے شادیاخ محلے میں لے گیا ، جہاں اس نے لوہے کے 4 کیل لگائے۔

حوالہ جات
---------

منابع
-----

* زرین‌کوب، عبدالحسین (1379). تاریخ ایران از فروپاشی دولت ساسانیان تا آمدن سلجوقیان. تهران: امیرکبیر.
* زرین‌کوب، عبدالحسین (1387). تاریخ ایران بعد از اسلام. تهران: امیرکبیر.
* باستانی پاریزی، محمدابراهیم (1344). یعقوب لیث.
* واردی کولایی، تقی (1389). تاریخ علویان طبرستان. تهران: دلیل ما.
1901ء کے ہوائین اسٹار اخبار کے ایک اداریہ کا ایک اقتباس جس میں نسلی رشتوں اور وابستگی کا تذکرہ ملتا ہے۔ اسے مخالف اطالویت کے طورپر بھی پیش کیا جاتا ہے۔
**اداریہ** (انگریزی: Editorial) ایک ایسا مضمون ہے جسے کوئی تجربہ کار اخبار یا رسالے کے ادارتی عملے کا رکن یا پھر کوئی ناشر کا تحریر کردہ ہے۔ اداریہ عام طور سے غیر دستخط شدہ شدہ ہوتے ہیں۔

اکثر اداریوں میں حالات حاضرہ کے موضوعات کو پیش کیا جاتا ہے۔ اداریوں میں کئی مربوط واقعات کا تجزیہ کیا جاتا ہے۔ کئی موضوعات کو باریک بینی سے چھانا جاتا ہے۔ کئی واقف لوگ اداریوں کو اخبارات کی ذاتی رائے بھی قرار دیتے ہیں۔

عام طور سے یہ کالم اخبارات کے بیچ میں ہوتا ہے۔ تاہم کئی بار جب کوئی سلگتا ہوا مدعا ہوتا ہے، تب اداریے صفحہ اول پر لکھے جاتے ہیں۔ 6 دسمبر 1992ء میں بابری مسجد کے انہدام کے بعد بھارت کے زیادہ اخبارات نے اس کے اگلے ہی دن اس تخریبی کار روائی کی مذمت میں اداریے شائع کیے۔ اداریوں میں اس بات کی بھی یاد دہانی کی گئی کہ اس وقت اتر پردیش کے وزیر اعلٰی کلیان سنگھ نے کس طرح بابری مسجد کے تحفظ کا بھارت کے سپریم کورٹ کو تیقن دیا اور پھر بھی یہ مذموم کار روائی کی گئی۔ اداریوں میں یہ بھی یاد دلایا گیا کہ حالانکہ دنیا کے کئی بڑے شہر بشمول لندن دوسری جنگ عظیم کے دوران غارت گری سے گذرے مگر پھر بھی تعمیر کی راہ پر گام زن ہوئے، اسی طرح یہ سانحہ بھی ایک سیاہ واقعہ ہو کر بھی آگے چل کر ملک کی تعمیر و ترقی میں حائل نہیں ہوگا۔

مزید دیکھیے
-----------

* ادارت
* صحافت

حوالہ جات
---------

1. ↑  "آرکائیو کاپی"۔ 08 جون 2019 میں اصل سے آرکائیو شدہ۔ اخذ شدہ بتاریخ 08 جون 2019  الوسيط `|url-status=` تم تجاهله (معاونت)
2. ↑  "Babri Masjid Demolition: December 6, 1992: The day that changed Indian politics forever | India News - Times of India"۔ The Times of India
**پیر محمد خاں شروانی** (وفات: 1562ء) مغلیہ سلطنت کے ابتدائی عہد میں مغل فوج کا کماندار (کمانڈر) اور مغل شہنشاہ جلال الدین اکبر کے خاص امرا میں سے تھا۔

سوانح
-----

ملاپیر محمد خاں کے ابتدائی حالات کے متعلق معلومات فراہم نہیں ہوسکیں۔البتہ اُس کے مغل فوج میں شمولیت کے بعد ہی اُس کی شخصیت کتب ہائے تاریخ میں نظر آنے لگتی ہے۔

### مغل فوج میں خدمات اور کارہائے حکومت میں دخل

پیر محمد پنج ہزاری اکبر امرا میں سے تھا۔ملا پیر محمد شروع میں بیرم خان کا ملازم تھا۔مغل شہنشاہ جلال الدین اکبر کے تخت نشین ہونے کے بعد بیرم خان کی وساطت سے وہ امارت و سرداری کے مرتبے پر پہنچا اور بیرم خان کی طرف سے وکالت پر مقرر ہوا۔ ہیمو پر مغل فوج کی لشکرکشی کے دوران اُس نے میدانِ جنگ میں ایسی بہادری دکھائی کہ اُسے ’’ناصر الملک‘‘ کے خطاب سے سرفراز کیا گیا۔1559ء میں وہ مغلیہ سلطنت کے وکیل مطلق کی حیثیت سے سرفراز ہوا اور ’’خان‘‘ اور ’’سلطان‘‘ جیسے القابات سے نوازا گیا۔ رفتہ رفتہ پیر محمد کو ایسا استقلال نصیب ہوا کہ وہ تمام مالی اور ملکی مہمات کو خود انجام دینے لگا، گویا کہ وہ وکیل السلطنت ہو۔ پیر محمد کے اقتدار و شوکت کا یہ عالم ہوا کہ اراکین سلطنت اور مغل امرا اُس کے گھر جاتے اور اکثر باریابی کا موقع نہ پا کر لوٹ آتے۔ پیر محمد اپنے کردار کی راستی اور درستی کی بنا پر کسی کو خاطر میں نہیں لاتا تھا بلکہ اُس کی سختی و تشدد کی وجہ سے بہت سے مغل امرا اُس سے خوف زدہ رہتے تھے۔چونکہ وہ کسی کے مرتبے کی طرف اعتناء بھی نہیں کرتا تھا، لہٰذا حاسدین اور سازشیوں نے عاجز ہوکر بیرم خان کے مزاج کو نامناسب باتیں لگا کر پیرمحمد سے متنفر کر دیا۔

### پیر محمد کی علالت اور بیرم خان کی ناراضی

اتفاقاً چوتھےجلوسِ اکبری (1561ء) میں پیر محمد چند روز کے لیے بیمار پڑا۔ بیرم خان عیادت کے لیے گیا تو دروازہ پر ترکی غلام نے جو دربان تھا، نادانستگی میں کہا کہ آپ ٹھہریں، میں اندر خبر کردوں۔ بیرم خان کو غصہ آگیا۔ جب پیر محمد کو معلوم ہوا تو وہ گھر سے باہر نکل آیا اور نہایت عاجزی و شرمندگی سے معذرت چاہی اور کہا : اِس غلام نے نوابِ مذکور کو پہچانا نہیں۔بیرم خان نے جواب دیا: ’’تو نے ہمیں کیا پہچانا ، جو وہ پہچانے‘‘۔ باوجود اہتمام کے بیرم خان گھر کے اندر گیا تو مگر ساتھی جو بیرم خان کے ہمراہ آئے تھے، وہ گھر میں نہ گئے۔ بیرم خان مذکورہ واقعہ کے بعد بہت دِنوں تک پیر محمد سے کبیدہ خاطر رہا۔

کتابیات
-------

* صمصام الدولہ شاہنواز خان: مآثر الامراء، جلد 3، مطبوعہ اردو سائنس بورڈ، لاہور، 2007ء

1. 1 2   مآثر الامراء، جلد 3، صفحہ 119۔
پاکستانی نژاد امریکی شہری۔ اصل نام داؤد گیلانی ممبئ حملوں کی منصوبہ بندی میں ملوث ہونے کے الزام میں ان کو گرفتار کیا گیا۔ ریڈیو پاکستان کے ایک معروف ڈائریکٹر جنرل سید سلیم گیلانی مرحوم کے بیٹے ہیں۔ سلیم گیلانی نے ان سے اس وقت ایک امریکی خاتون سے شادی کی تھی جب وہ وائس آف امریکہ ریڈیو کے لیے امریکا میں کام کر رہے تھے۔ داؤد انیس سو ساٹھ میں واشنگٹن میں پیدا ہوئے تھے۔ اس کے کچھ دن بعد سلیم گیلانی اپنے خاندان سمیت پاکستان رہنے واپس آئے لیکن یہ شادی چلی نہیں اور ساٹھ کی ہی دہائی میں ان کی بیوی امریکا لوٹ گئیں اور طلاق ہو گئی۔ داؤد گیلانی حسن ابدال کیڈٹ کالج میں پڑھے۔ اسکول کے بعد وہ اپنی والدہ کے پاس امریکا چلے گئے جس کے بعد ان کا پاکستان میں خاندان سے بہت کم تعلق رہا۔ ترہ سالہ داؤد امریکا میں صورت حال سے سمجھوتہ نہ کر سکے۔ وہ کالج کی تعلیم بھی پوری نہ کر سکے اور منشیات کے چکروں میں پڑ گئے۔ انیس سو اٹھانوے میں داؤد گیلانی کو منشیات سمگل کرنے کے کیس میں قصوروار پایا گیا اور تقریباً ڈیڑھ سال تک جیل میں رہے لیکن حکام سے تعاون کرنے کے باعث انھیں جیل کی طویل سزا نہیں کاٹنی پڑی اور وہ پھر امریکا کی انسداد منشیات ادارے کے پاکستان میں خفیہ آپریشنز میں کام کرنے لگے۔ سنہ دو ہزار چھ میں وہ امریکا کے شہر شکاگو منتقل ہو ئے۔ سنہ دو ہزار پانچ یا چھ میں انھوں نے اپنا نام تبدیل کر لیا اور داؤد گیلانی ڈیوڈ کولمین ہیڈلی بن گئے۔ ہیڈلی ان کے ننہیال کا نام ہے۔
**ارچنا راماسندرم** (پیدائش 1 اکتوبر 1957ء)، جسے **ارچنا رامسندرم** بھی کہا جاتا ہے، ایک ریٹائرڈ بھارتی پولیس افسر ہیں جو تمل ناڈو پولیس کی رکن تھیں۔ اس نے 2018ء میں اپنی ریٹائرمنٹ تک 37 سال تک انڈین پولیس سروس (IPS) میں خدمات انجام دیں اور مرکزی نیم فوجی دستے کی قیادت کرنے والی ہندوستان کی پہلی خاتون پولیس افسر تھیں۔ ان کے شوہر راماسندرم نے 2011ء تک ریاست تمل ناڈو میں ایک سینئر اسٹیٹ آئی اے ایس آفیسر کے طور پر خدمات انجام دیں۔

کیریئر
------

اس نے راجستھان یونیورسٹی سے اکنامکس میں گریجویشن کرنے کے بعد ایک پولیس افسر کے طور پر اپنا کیریئر شروع کیا۔ انھوں نے 1980ء میں انڈین پولیس سروس میں شمولیت اختیار کی اور 1980ء بیچ کی واحد خاتون افسر تھیں۔  1989ء میں، اس نے یونیورسٹی آف سدرن کیلیفورنیا سے کرمنالوجی میں ماسٹر آف سائنس مکمل کیا۔ 1995ء میں انھیں صدارتی تمغا سے نوازا گیا۔

مئی 2014ء میں، وہ سی بی آئی میں بطور ایڈیشنل ڈائریکٹر شامل ہوئیں اور وہ ہندوستان کی پہلی خاتون افسر تھیں جنہیں سنٹرل بیورو آف انویسٹی گیشن میں بطور ایڈیشنل ڈائریکٹر شامل کیا گیا۔  اس کی تقرری کو تمل ناڈو کی حکومت نے سپریم کورٹ میں قانونی طور پر چیلنج کیا تھا اور اسے غیر قانونی تقرری کے طور پر سمجھا اور سپریم کورٹ نے ارچنا کی تقرری کے خلاف فیصلہ دیا۔   تقرری سے قبل اجازت کی درخواست نہ کرنے پر تمل ناڈو حکومت نے انھیں ڈی جی پی کے عہدے سے بھی معطل کر دیا تھا۔ 

2015ء میں، انھیں سی بی آئی سے برطرف کر دیا گیا اور نیشنل کرائم ریکارڈ بیورو کے ڈائریکٹر جنرل کے طور پر مقرر کیا گیا۔ تاہم 2015ء میں سی بی آئی میں ان کے متنازع انتخاب کے باوجود انھیں 2017ء میں سی بی آئی چیف کے عہدے کے لیے نامزد کیا گیا تھا  

3 فروری 2016ء کو، وہ ساشسٹرا سیما بال کی ڈائریکٹر جنرل کے طور پر مقرر ہوئیں اور وہ پہلی خاتون پولیس افسر تھیں جنہیں باضابطہ طور پر نیم فوجی دستے کی قیادت کے لیے مقرر کیا گیا۔  جولائی 2018ء میں، ارچنا کی جگہ رجنی کانت مشرا نے سشاترا سیما بال ڈویژن کا نیا ڈائریکٹر جنرل مقرر کیا تھا۔ارچنا 2018ء میں آئی پی ایس سے ریٹائر ہوئیں، یہ کیریئر 37 سال پر محیط تھا۔

حوالہ جات
---------

1. ↑  "Power Trendsetter: Archana Ramasundaram"۔ Verve Magazine (بزبان انگریزی)۔ 2016-07-07۔ اخذ شدہ بتاریخ 26 نومبر 2019
2. ↑  Rasheeda Bhagat۔ "Archana Ramasundaram is right material to become CBI director: RK Raghavan"۔ The Hindu Business Line
3. ↑  Indo-Asian News Service (2014-08-20)۔ "Supreme Court: IPS officer Archana Ramasundaram's appointment to CBI post flawed and illegal"۔ India.com (بزبان انگریزی)۔ اخذ شدہ بتاریخ 26 نومبر 2019
4. ↑  "CBI vs Jayalalithaa Over Top Woman Cop, Supreme Court Intervenes"۔ NDTV.com۔ اخذ شدہ بتاریخ 26 نومبر 2019
5. ↑  RASHEEDA BHAGAT۔ "The curious case of Archana Ramasundaram"۔ @businessline (بزبان انگریزی)۔ اخذ شدہ بتاریخ 26 نومبر 2019
6. ↑  "After Controversy, Central Bureau of Investigation (CBI) Could Get First Woman Chief. Key Meeting Today"۔ NDTV.com۔ اخذ شدہ بتاریخ 26 نومبر 2019
7. ↑  "Archana Ramasundaram may become first woman CBI chief"۔ The Asian Age۔ 2017-01-16۔ اخذ شدہ بتاریخ 26 نومبر 2019
8. ↑  "Meet the IPS Officer Who Made History as India's First Woman to Head a Paramilitary Force!"۔ The Better India (بزبان انگریزی)۔ 2018-10-27۔ اخذ شدہ بتاریخ 26 نومبر 2019
|  |
| --- |
| **بازیلیکاتا** |
|  |
| **عمومی معلومات** |
| علاقہ کا صدر مقام | پوتینزا (پوتینتسا) |
| صدر علاقہ | ویتو دے فیلیپو (Vito De Filippo) |
| صوبوں کی تعداد | 2 |
| کمونے کی تعداد | 131 |
| رقبہ | 9,995 مربع کلومیٹر (چودھواں ۔ 3.3 فیصد) |
| آبادی | 594,086 (اٹھارواں ۔ 1.0 فیصد) |
| **علامت** |
|  |

**بازیلیکاتا** (انگریزی، اطالوی: Basilicata) جنوبی اٹلی کا علاقہ ہے، جس کے مغرب میں اٹلی کا علاقہ کمپانیہ، مشرق میں پلیہ اور جنوب میں کلابریا واقع ہیں۔ علاقہ کا تھوڑا سا ساحلی علاقہ بحیرہ روم کے ساحل کے ساتھ ہے اور کچھ علاقہ بحیرہ روم کے دوسرے حصہ جسے خلیج ترانتو کہتے ہیں پر واقع ہے۔ علاقہ کا کل رقبہ 9,992 مربع کلومیٹر اور آبادی لگ بھگ چھ لاکھ افراد پر مشتمل ہے۔ علاقائی صدر مقام پوتینزہ ہے اور علاقہ کو دو صوبوں میں تقسیم کیا گيا ہے۔ جن کی تفصیل خانہ معلومات میں دی گئی ہے۔

| نمبر شمار | صوبہ | آبادی | رقبہ (مربع کلومیٹر) | کمونے |
| --- | --- | --- | --- | --- |
| 1 | ماتیرا (ماتیرا) | 204,328(2005ء) | 3,447 | 31 |
| 2 | پوتینزہ (پوتینتسا) | 392,218 (2005ء) | 6,545 | 100 |

(نوٹ: خانہ معلومات میں دی گئی آبادی سارے صوبہ بشمول تمام کمونے کی آبادی کے ہے، نہ کا صرف شہر کی۔ )

علاقہ کلی طور پر پہاڑی ہے، جس کا بلند ترین مقام مونتے پولینو (Monte Pollino)۔ (تقریبا 7325 فٹ) جنوبی آپینینے (Apennines) ہے۔ اسی علاقہ کے شمال مغربی کونہ میں مونتے کا آتش فشاں واقع ہے، جس کی بلندی 4365 فٹ ہے۔ پہاڑی علاقہ ہونے کی وجہ سے رابطہ میں مشکلات رہی ہیں اور علاقہ باقی اٹلی سے کٹ کر رہ جاتا تھا۔ کچھ عرصہ پہلے تک بازیلیکاتا اٹلی کا سب سے کم ترقی یافتہ اور غریب ترین علاقہ قرار دیا جاتا تھا اور بڑی تعداد میں علاقہ کے رہائشی ہجرت کر کے اٹلی کے دوسرے علاقوں کو جاتے رہے۔ اس وجہ سے علاقہ کی آبادی بڑھنے کی شرح اٹلی میں سب سے کم رہی اور علاقہ کی آبادی بیسوی صدی عیسوی میں صرف بارہ فیصد بڑھ سکی۔ تاہم کچھ سال پہلے تیل کی دریافت کی وجہ سے علاقہ کی اہمیت بڑھنے لگی ہے اور ترقی بھی ہونے لگی ہے۔

علاقہ کے آباد ترین شہر جن کی آبادی پچاس ہزار نفوس سے زیادہ ہے درج ذیل ہیں۔

| نمبر شمار | شہر | آبادی | صوبہ |
| --- | --- | --- | --- |
| 1 | پوتینزہ (پوتینتسا) | 68839 | پوتینزہ (پوتینتسا) |
| 2 | ماتیرا (ماتیرا) | 59,144(2004ء) | ماتیرا (ماتیرا) |

(نوٹ: خانہ معلومات میں دی گئي آبادی شہر کی ہے نہ کہ پورے صوبہ کی، شہر کی آبادی میں زیر انتظام کمونے کی آبادی شامل نہیں ہے۔ )

تصاویر
------

* کراکوکراکو
* فیراندینافیراندینا
* ماراتیاماراتیا
* ماتیراماتیرا
* کستیلو دی میلفیکستیلو دی میلفی
* میتاپونتومیتاپونتو
* ریویلوریویلو
* دولومیتی لوکانےدولومیتی لوکانے

بازیلیکاتا کے صوبے

مزید پڑھیے
----------

* اٹلی کی علاقائی تقسیم

بیرونی روابط
------------

* علاقہ بازیلیکاتاآرکائیو شدہ (Date missing) بذریعہ regione.basilicata.it (Error: unknown archive URL)۔ باضابطہ ویب گاہ
* بازیلیکاتا نقشہ جاتآرکائیو شدہ (Date missing) بذریعہ italy-weather-and-maps.com (Error: unknown archive URL)
* بازیلیکاتا سیاحتی دفتر

 **اٹلی کے علاقے** 

آبروزو | وادی آوستہ | پلیہ| بازیلیکاتا| کلابریا| کمپانیہ| ایمیلیا رومانیا| فریولی وینیزیا جولیا | لازیو| لیگوریا | لومباردیہ | مارچے| مولیزے| پیعیمونتے| ساردینیا | سسلیہ| ترینتینو جنوبی ٹائرول| تسکانہ | امبریا | وینیتو



|  |  |
| --- | --- |
|  | ویکی ذخائر پر **بازیلیکاتا** سے متعلق سمعی و بصری مواد ملاحظہ کریں۔ |
اروادی بھارت کی جنوبی ریاست تامل ناڈو کے ضلع رام ناتھ پورم میں واقع ایک گاؤں ہے۔ اس گاؤں کی اہمیت قطب سلطان سیّد ابراہیم شہید بادشاہ کا مزار ہے۔

آبادیات
-------

اروادی تامل ناڈو کے ضلع رام ناتھ پورم کی تحصیل کلکارائی کا گاؤں ہے۔ یہ گاؤں کیلاکرئی اور ولینوکم کے بیچ ساحل پر واقع ہے اور سلطان سید ابراہیم شہید بادشاہ کے مزار کی وجہ سے شہرت رکھتا ہے۔

اروادی کی تامل ناڈو میں اہمیت
-----------------------------

القطب الحمید والغوث المجید سلطان سید ابراہیم شہید ، پیغمبر اسلام حضرت محمد صل اللہ علیہ و آلہ وسلم کی نسل سےاٹھارویں پشت کے ایک ولی تھے۔بارہویں صدی میں سلطان سید ابراہیم اشاعت اسلام کی غرض سے جب بھارت کے لیے عازم سفر ہوئے تو اس وقت وہ مدینہ کے بادشاہ تھے۔ اس وقت پوری اسلامی دنیا میں ان کے لاکھوں مریدین تھے۔سلطان سید ابراہیم شہید پہلے پاکستان کے صوبہ سندھ میں آئے اور اسلام کی تبلیغ کے بعد واپس مدینہ چلے گئے تھے۔ لیکن پیامبر اسلام محمد صل اللہ علیہ و آلہ وسلم کے فرمان کی روشنی میں ایک بار پھر تخت و تاج چھوڑ کر پورے خاندان سمیت مدینہ سے عازم سفر ہوئے۔انھوں نے شہادت کی آرزو کی تھی اور مدینہ سے روانگی سے قبل اپنی اس خواہش کا اظہار نبی اکرم صل اللہ علیہ و آلہ وسلم سے کیا اور انھوں نے ان کو یقین دہانی کروائی کہ ان کی یہ خواہش اور دعا ضرور پوری ہوگی۔ بھارت کی جانب سفر میں انھیں سمندر، جنگلوں، پہاڑوں اور دریاؤں کو عبور کرتے بہت سی مشکلات کا سامنا کرنا پڑا۔ کھانے پینے اور رہنے سونے کی نامناسب اور تقریباً نہ ہونی والی سہولیات جیسی مشکلات سے مقابلہ کرتے وہ بالآخر تبلیغ اسلام کا مشن لیے کیرالہ کے مقام کنانور پہنچ گئے۔وہ کائلاپٹنم،وایپار سے ہوتے ہوئےباؤتھرامنیکاپٹنم پہنچے۔ باؤتھرامنیکاپٹنم کو ہی اب اروادی کہتے ہیں۔ اس جگہ کی مذہبی اہمیت کے پیش نظر تامل نیشنل ڈیلی ڈیناملر نے اس درگاہ کا 360o درجہ نظارہ سفر شائع کیا ہے۔

حوالہ جات
---------

1. ↑  Edition 3, page 24 of *Erwadi Shaheed Nayagam varalaaru*, authored by Moulvi.Haji.Marhoom.S.Amjad Ibrahim Levvai Aalim Saahib and published by Ameer Aalim Publications, Erwadi Durgah, Ramanathapuram District, India
1985 کی تصویر جس میں یہ متعارف ہوا
**جمبوٹرون** جسے بعض اوقات جمبو ویژن بھی کہا جاتا ہے، ایک ویڈیو ڈسپلے ہے جو بڑی اسکرین والی ٹیلی ویژن ٹیکنالوجی (ویڈیو وال) کا استعمال کرتا ہے۔ اصل ٹیکنالوجی 1980 کی دہائی کے اوائل میں مٹسوبشی الیکٹرک اور سونی نے تیار کی تھی، جس نے 1985 میں جمبو ٹرون کو ایک برانڈ نام کے طور پر تیار کیا۔ یہ عام طور پر اسپورٹس اسٹیڈیم اور کنسرٹ کے مقام میں کسی ایونٹ کے قریبی شاٹس یا یہاں تک کہ ایک ساتھ ہونے والے دیگر کھیلوں کے واقعات کو دکھانے کے لیے استعمال ہوتا ہے۔
اصل میں، جمبو ٹرون ایک ایل ای ڈی ڈسپلے (روشنی سے خارج ہونے والا ڈایڈڈ ڈسپلے نہیں تھا، کیونکہ اس وقت بلیو ایل ای ڈی دستیاب نہیں تھے اور دستیاب صرف سبز ایل ای ڈی روایتی پیلے رنگ کی تھیں۔ -سبز قسم، جو RGB ڈسپلے کے لیے غیر موزوں تھی۔ ایل ای ڈی پر مبنی نظاموں میں سی آر ٹی پر مبنی نظاموں کی عمر تقریباً دس گنا ہے، جو تبدیلی کی ایک اہم وجہ ہے۔

حوالہ جات
---------

1. ↑  "Jumbotron - Wall Video Screens, Custom Led Signs USA" (بزبان انگریزی)۔ اخذ شدہ بتاریخ 04 دسمبر 2021
2. ↑  Tailgate to Heaven: A British NFL Fan Tackles America - Adam Goldstein. p. 119.
3. ↑  Stellar XP (2024-01-20)۔ "Jumbotron Rental For Small Business Advertising"۔ Stellar XP
**او وی اوشا** (پیدائش: 4 نومبر 1948ء)  ملیالم خاتون شاعرہ اور ناول نگار ہیں۔ کے ایم جارج کے ذریعہ "گہری اخلاقی فکر اور تکنیکی مہارت" کے ساتھ ایک شاعر کے طور پر بیان کیا گیا ہے،  اس نے ایک ناول کی تصنیف کے ساتھ ساتھ نظموں کی چار جلدیں اور چند مختصر کہانیاں بھی لکھی ہیں۔ وہ مختلف جرائد میں مضامین بھی لکھ چکی ہیں۔ اوشا نے مہاتما گاندھی یونیورسٹی کوٹائم میں اس کی اشاعت کے ڈائریکٹر کے طور پر خدمات انجام دیں۔ اس نے 2000ء میں ریلیز ہونے والی ملیالم فلم *مازہ* کے لیے بہترین دھن کا کیرالہ اسٹیٹ فلم ایوارڈ جیتا تھا۔

تعارف
-----

اوشا اپنے خاندان کی سب سے چھوٹی اولاد کے طور پر کیرالہ کے پلکاڈ کے قریب ایک چھوٹے سے گاؤں میں پیدا ہوئی تھی۔ ان کا بچپن زیادہ تر اپنے آبائی گاؤں میں گزرا۔ اس کے والد "مالابار اسپیشل پولیس" میں ملازم تھے جبکہ اس کا بڑا بھائی او وی وجین ایک ناول نگار اور کارٹونسٹ تھا۔  اوشا کو ان کی والدہ نے ملیالم ادب کی طرف راغب کیا اس طرح چھوٹی عمر میں ہی اس کی طرف دلچسپی پیدا ہوئی۔  اوشا نے 13 سال کی عمر میں نظمیں لکھنا شروع کیں، اور وہ ملیالم ہفتہ وار *ماتھربھومی* کے "چلڈرن کارنر" میں اکثر حصہ لیتی تھیں۔  ان کی نظمیں ہفت روزہ میں 1973ء تک باقاعدگی سے شائع ہوتی رہیں جب وہ 25 سال کی تھیں۔ اپنی اسکول کی تعلیم کے بعد، وہ دہلی چلی گئیں کیونکہ اس کا بھائی وہیں آباد تھا، اور دہلی یونیورسٹی سے انگریزی ادب میں پوسٹ گریجویٹ کی ڈگری مکمل کی۔  اپنی ڈگری مکمل کرنے کے بعد، اوشا نے ایڈیٹوریل ٹرینی کے طور پر اپنے کیریئر کا آغاز کیا اور بعد میں ایک پبلشنگ ہاؤس کی ایڈیٹر ان چیف بن گئیں۔  1971ء میں ان کی ایک مختصر کہانی "انقلاب زندہ باد" کے نام سے اسی نام سے فلم بنائی گئی۔ اسی فلم میں اس نے ایک گانا لکھا ( 'آروڈے ماناسیلے گانامائی نن'، موسیقی جی دیوراجن، گلوکار پی لیلا) غالباً جدید ملیالم فلمی دنیا کی پہلی خاتون گیت نگار کا۔ 1973ء سے اس نے دس سال کی مدت تک زیادہ حصہ نہیں دیا۔ 1982ء میں اس نے دوبارہ لکھنا شروع کیا اور اس کے بعد سے وہ اکثر تعاون کرتی رہی ہیں۔ اگرچہ ان کی زیادہ تر نظمیں "کتابی شکل" میں شائع نہیں ہوئی ہیں لیکن ان کا واحد ناول *شاہد نامہ* 2001ء میں شائع ہوا تھا  وہ 2008ء میں کیرالہ اسٹیٹ فلم ایوارڈز کے جیوری ممبروں میں سے ایک تھی اور مہاتما گاندھی یونیورسٹی ، کوٹائم میں اس کی اشاعت کے ڈائریکٹر کے طور پر خدمات انجام دیں۔

شاعری
-----

* *سنیہاگیتھنگل* (شاعری)
* *دھیانم* (شاعری)
* *اگنی میترانورو کریپو* (شاعری)
* *شاہد نامہ* (ناول، 2001ء)
* *نیلم تھوڈا مانو* (مختصر کہانی)

ایوارڈز
-------

* 2000ء - *مازہا* کے لیے بہترین دھن کے لیے کیرالہ اسٹیٹ فلم ایوارڈ

حوالہ جات
---------

1. ↑  "Archived copy"۔ 13 نومبر 2018 میں اصل سے آرکائیو شدہ۔ اخذ شدہ بتاریخ 13 نومبر 2018  الوسيط `|url-status=` تم تجاهله (معاونت)
2. ↑  George 1992, p. 253. sfn error: no target: CITEREFGeorge1992 (help)
3. ↑  "State Film Awards 1969 - 2012"۔ Department of Information and Public Relations (Kerala)۔ 07 جولا‎ئی 2015 میں اصل سے آرکائیو شدہ۔ اخذ شدہ بتاریخ 02 فروری 2014  الوسيط `|url-status=` تم تجاهله (معاونت)
4. 1 2
5. 1 2 3 4  Tharu & Lalita 1993, p. 567. sfn error: no target: CITEREFTharuLalita1993 (help)
ڈبلیو ڈبلیو ای کا ٹیگ ٹیم کا میچ جاری ہے: جیف ہارڈی نے اوماگا کو کِک کیا، جبکہ ان کے متعلقہ پارٹنرز، ٹرپل ایچ اور رینڈی اورٹن، ان کی حوصلہ افزائی کرتے ہیں اور ٹیگز تک پہنچ جاتے ہیں۔
**پیشہ ورانہ کشتی** ایتھلیٹک تھیٹر کی ایک شکل ہے جو فرضی لڑائی کو ڈراما کے ساتھ جوڑتی ہے، اس بنیاد کے تحت کہ اداکار مقابلتی پہلوان ہیں۔ اسے اکثر کھیلوں کی تفریح ​​کہا جاتا ہے کیونکہ میچوں کے نتائج پہلے سے طے شدہ ہوتے ہیں اور توجہ کھیلوں کے مقابلے کی بجائے تفریح ​​پر مرکوز ہوتی ہے۔ پیشہ ور پہلوان اعلیٰ تربیت یافتہ کھلاڑی ہوتے ہیں جو کوریوگرافڈ میچز انجام دیتے ہیں جن میں ایتھلیٹک پینتریبازی، تھرو اور ہولڈز شامل ہوتے ہیں۔ وہ منفرد شخصیات اور بیک اسٹوریز کے ساتھ کرداروں کو بھی تیار اور پیش کرتے ہیں۔ یہ کردار اکثر ایک دوسرے کے ساتھ جھگڑوں میں مشغول رہتے ہیں جس سے میچوں کے ڈرامے اور جوش میں اضافہ ہوتا ہے۔
پیشہ ورانہ کشتی دنیا بھر میں تفریح ​​کی ایک مقبول شکل ہے، جس کے مداحوں کی بڑی تعداد ریاستہائے متحدہ، جاپان، میکسیکو اور بہت سے دوسرے ممالک میں ہے۔ کچھ مشہور پیشہ ور پہلوانوں میں ہلک ہوگن، دی راک، اسٹون کولڈ اسٹیو آسٹن، اور جان سینا شامل ہیں۔

حوالہ جات
---------

1. ↑  Eero Laine (2017). "Stadium-sized theatre: WWE and the world of professional wrestling". In Chow et al. (2017). *Performance and Professional Wrestling*, p. 39: "The business of professional wrestling is the business of theatre. Even if on the surface professional wrestling seems anathema to theatrical sensibilities, it is hard to deny the formal similarities. After all, professional wrestling is scripted entertainment performed live in front of an audience by actors portraying characters."
ہندو چمار اودھ مین کولی کہلاتے ہیں جبکہ مشرق میں ان کو پاؤلی بھی کہتے ہیں ان میں سے کچھ کپڑا بنتے ہیں، کپڑا بننے والے اپنے کو جھلاد کہتے ہیں ۔ جب کہ مسلمان جولاہا کہلاتے ہیں ۔ جولاہا فارسی کا کلمہ ہے اور پیشہ کا نام ہے۔ دنیا کے ہر ملک میں اس پیشے کے لوگوں کی عزت نہیں کی جاتی اور ان کو کمی جانا جاتا ہے۔اس پیشے سے وابستہ قوموں کو عزت دار قوم نہیں مانا جاتا ہے۔

سر ولسن کا کہنا ہے چمار اور جولاہے کا ماخذ ایک ہی ہے اور پیشہ کے اختلاف کی وجہ سے ان کے درمیان فرق پیدا ہو گیا ہے ۔  لیکن جولاہے ناپاک چمڑے کا کام نہیں کرتے ہیں ، وہ مردار نہیں کھاتے ہیں اور انھیں چھوتے بھی نہیں ہیں ۔ ہندو اور مسلمان دونوں انھیں انھیں اپنے عقیدے کا پیرو تسلیم کرتے ہیں ۔ اور اپنی مذہبی مساوات میں شامل کرتے ہیں ۔ جولاہا کو خیبر پختونخوا میں کاصبی بھی کہا جاتا ہے کیونکہ کاصبیوں کا پیشہ بھی کھڈی پر سوتی اور ریشمی دھاگوں سے کپڑا تیار کرنے کا تھا جو بعد میں معاشرے میں کاصبیوں اور جولاہوں کو حقارت کی نظر سے دیکھنے پر کم ہو گیا اور انھوں نے مخلتف پیشے اختیار کر لیے اور پھر جدید دور کے ساتھ ساتھ یہ کام مشینوں اور کارخانوں میں چلا گیا۔

انصاری
------

تمام مسلمان جولاہے جو اپنی گوت مردم شماریوں میں اپنی اور ذات جولاہا لکھاتے رہے ۔ یہاں تک 1921ء کی محرم شماری تک یہی لکھوایا گیا ۔ مگر 1931ء میں انھوں نے اپنی ذات انصاری میں بدل دی ۔ ان کی روایات کے مطابق صحابی رسول حضرت ابو ایوب انصاری جولاہا کا کام کرتے تھے اور ان کی پیروی میں انھوں نے اپنی ذات انصاری لکھوائی ۔

ان کا برادری سسٹم اور رسومات اور کچھ عرصہ پہلے تک اپنی ذات میں شادی کرنا اس بات کی گواہی دیتا ہے کہ یہ اس سرزمین کے قدیم ماخذ سے تعلق رکھتے ہیں ۔

شاخیں
-----

چونکہ جولاہہ پیشہ کا نام ہے اور کپڑا کا کام کرنے والے کو جولاہا بولا جاتا ہے تو بہت ساری قوموں کے لوگوں نے رزق حلال کے حصول کے لیے اس پیشہ کو اپنایا اس لیے اب پنجاب کے علاقوں میں جولاہوں کی مختلف شاخیں ہیں بیشتر نے اپنی قوم کا نام نہیں چھوڑا ۔ ان میں بھٹی ، سندھو ، کبیر بنسی ، جرپال ، گل ، رانجھا وغیرہ وغیرہ ۔ ان میں کبیر بنسی مشرقی ہندوستان میں پھیلا ہوا ہے اور اس میں ہندو اور مسلمان دونوں شامل تھے ۔ یہ مشہور بھگت کبیر کے نام سے جس کے متعلق مشہور ہے وہ خود بھی جولاہا تھا ۔ مشرقی جولاہے دو بڑی شاخوں دیس والی اور تیل میں تقسیم ہیں ۔ دیس والی دیسی اور تیل ایک تیلی عورت سے شادی کرنے والے جولاہے کی نسل خیال کی جاتی ہے ۔ تیل بانسبت دیسوالی کے پست سمجھے جاتے ہیں ۔ جمنا کے اضلاع میں گنگا پوری اور وسط ہند میں ایک ملتانی شاخ بھی تھی ۔ یہ پشاور میں گولاہ اور ہزارہ میں کاسی کہلاتے تھے ۔ یہ مغرب میں مسلمان جولاہوں کی مختلف ذاتیں ملتی تھیں ۔ ان میں زیادہ تر علاقائی بنیادوں پر تقسیم تھے ۔ مثلاً جنڈ میں جانگلی ، دیسوالی ، بجواریہ اور پاریہ ذاتیں تھیں ۔ نابھ میں جانگلا ، پواڈھڑے باگری اور ملتانی پارے ، موچیا تھے ۔ جنگلی سیدوں اور پیروں کو بہت مانتے ہیں اور اپنی گوت میں شادی کرنے سے گریز کرتے ہیں ۔ مسلمان جولاہے عید الفطر کو بہت اہمیت دیتے ہیں ۔ بعض شب رات اور بعض محرم کو اہمیت دیتے ہیں ۔

ماخذ
----

ہندوستانی تہذیب کا مسلمانوں پر اثر ۔ ڈاکٹر محمد عمر  
پنجاب کی ذاتیں ۔ سر ڈیزل ایپسن  
ذاتوں کا انسائیکلوپیڈیا ۔ ای ڈی میکلین ، ایچ روز  

1. ↑  "کولی"
2. ↑  "چمار"
عاشقی 2، 2013 میں ریلیز ہونے والی کی ایک ہندوستانی رومانٹک میوزیکل ڈراما فلم ہے جس کی ہدایتکاری موہت سوری نے کی ہے۔ ادتیہ رائے کپور اور شردھا کپور نے مرکزی کردار ادا کیے ہیں ، اس فلم کو مکیش بھٹ اور بھوشن کمار نے وشش فلمز اور ٹی سیریز بینرز کے تحت تیار کیا۔ 2010 کی دہائی کے اوائل میں ، عاشقی 2 ، ایک ایسی محبت کی کہانی ہے جو موسیقاروں راہول اور اروہی کے درمیان ہے ، ایسا رشتہ جوراہول کے ہر وقت شراب کے نشے کی وجہ سے متاثر ہوتا ہے۔۔ یہ فلم 1990 کی میوزیکل فلم عاشقی کی روحانی جانشین ہے اور ابتدائی طور پر ہندوستانی میڈیا میں اس تشویش کا باعث بنی کہ یہ اصل فلم کے اعلی معیار اور کامیابی کا مقابلہ کر بھی پائے گی یا نہیں۔ عاشقی 2 کی تیاری کا آغاز 2011 میں ہوا ، جس کی اصل فوٹو گرافی کیپ ٹاؤن ، گوا اور ممبئی میں million 180 ملین (2.6 ملین امریکی ڈالر) کے بجٹ پر ہوئی۔
یہ فلم ، جس کا پریمیئر 26 اپریل 2013 کو ہوا ،  اس فلم نے بہت سئ نئے آنے والی فلموں کے باوجود کی نمائش کے باوجود باکس آفس پر کمرشل کامیابی حاصل کرلی اور 2013 کی سب سے زیادہ کمائی کرنے والی بالی ووڈ فلم بن گئی۔ ، جس نے دنیا بھر میں 1.45 بلین (21 ملین امریکی ڈالر) کمائے۔ پہلے چار ہفتوں میں عاشقیی 2 سب سے زیادہ کمانے والی فلم ہے جو اب تک وشیش فلمز کے ذریعہ تیار کی گئی ہے۔ فلم کے گانوں"تم ہی ہو" اور "سن رہے ہو نا "نے ہندوستان کے مختلف پلیٹ فارمز پر چارٹ میں سرفہرست مقام حاصل کیا۔

### کاسٹ

آدتیہ رائے کپور بطور راہول جیاکر

شردھا کپور بطور اروہی شرکے

شید رندھاوا بطور بیوی

مہیش ٹھاکر بطور سیگل

شوبنگی لٹکر اروہی کی والدہ کے طور پر

چترک باندھوپادای سلیم بھائی کی حیثیت سے

مہیش بھٹ بطور راہول کے والد

سلیل آچاریہ بطور آرین

آشیش بھٹ بطور رپورٹر

آشنا گائکواڈ بطور بطور اداکار

### فلم بندی

فلم کی پرنسپل فوٹوگرافی اکتوبر 2012 میں فلم کی مرکزی کاسٹ کے ساتھ شروع ہوئی تھی۔  فلم کی شوٹنگ گوا ، ممبئی اور کیپ ٹاؤن میں کی گئی تھی

حوالہ جات
---------

1. ↑  "Aashiqui 2 – Movie – Box Office India"۔ 20 نومبر 2016 میں اصل سے آرکائیو شدہ۔ اخذ شدہ بتاریخ 08 فروری 2018  الوسيط `|url-status=` تم تجاهله (معاونت)
2. ↑  Indo-Asian News Service (14 October 2013)۔ "`Aashiqui 2` goes on floor, Shradha excited"۔ زی نیوز۔ اخذ شدہ بتاریخ 21 مئی 2013
3. ↑  Indo-Asian News Service (4 July 2013)۔ "Aashiqui 2 shooting to start from next month"۔ NDTV۔ 06 مئی 2013 میں اصل سے آرکائیو شدہ۔ اخذ شدہ بتاریخ 21 مئی 2013  الوسيط `|url-status=` تم تجاهله (معاونت)